section_heading: Stargate
paragraph_text: Godine 2000. ova je radijska postaja osuvremenila svoj program oživotvorenjem vlastitoga mobilnoga studija Stargate. Sustav je to kompletne tehničke radijske i televizijske opreme primjerene za produkciju, postprodukciju te audio i video emitiranje programa uživo (putem Interneta) s bilo kojega mjesta pod vedrim nebom ili iz kakve koncertne dvorane.